52 
OBSERVATIONES ZOOLOGICAE. 
Quia vermibus et scarabaeis victitat , utilis est ruricolis. 
Scandit omnino. Unus evasit aliquando ex hortulo meo, et postridie in 
horto vicini repertus est , quo pervenisse videtur per transversas pergulas duo- 
bus pedibus a se invicem distantes quibus vitis alligata est , scandendo. Posui 
aliquando alium in parvo conclavi ; erat urceus arbori implantandae destinatus, 
ligneus, in angulo locatus. Altero die in illo reperi. Ut tamen non dixerim, 
an curvis unguibus ligno adhaerens scandat , an toto corpore in angulo inter 
urceum et parietem intercluso , more marmotarum in fissuris. 
Post aliquot dies reperi in lignario , in cista duos pedes alta , sed sarmentis 
ramisque laxis circumdata per quos adscendere potuit. 
Asseveratum mihi est a quodam , erinaceum quem aluit domi , peperisse 
novem catulos , quos , quum rediisset , ad unum omnes voratos reperit , ut in 
ultimo occupata adhuc esset mater. Alii quatuor tantum catulos adscribunt; 
et octo omnino etiam papillas tantum habet et mammillas. 
Idem retulit , erinaceum porcinum (quo militari sua vita saepe pastus est) 
sapidissimum esse adipe aureo. 
Medio aestate catulos partui proximos extraxi , quibus erant aculei non nisi 
parvis tuberculis conspicui. Allati sunt alia vice alii ejusdem fere magnitudinis, 
pariter albi, in lucem jam editi, oculis adhuc clausis, quibus jam sunt aculei 
irilineares, albi, flexiles. 
GAVIA AGUTI. 
Cavia cauda brevissima , pilis cinereo nigroque annulatis , nuchae 
jubatis , rectis , nigris , dorsi postici curvatis , fulvis. 
Cauda mihi in farcto brevissima visa. Totum corpus postice flavescens. Sta- 
tura lepore major. 
In alio farcto quem possideo sequentia observo. Magnitudo cuniculi. Cras- 
sities corpori maxima , ut vel summe pingue animal vel praegnantem feminam 
habuisse artificem videatur. Pili planiusculi, quod et transversim secando et 
inter digitos volvendo apparet. 
MUS (ARCTOMYS) MARMOTA. 
Ex Grindelwald adducta Ao. 1791. Junio accepta. D. 21. Julii domi meae 
allata , mortua d. 1 8. Augusti. 
Quamdiu in cistula circumtuli in itinere, bene habuit, pane, fructibus, 
lactuca nutrita. 
